text: মাগুরায় পুলিশ সদস্যসহ নতুন করোনা সনাক্ত ৩ জন মাগুরায় পুলিশ সদস্যসহ নতুন করোনা সনাক্ত ৩ জন – Tajasangbad.com
  মাগুরায় পুলিশ সদস্যসহ নতুন করোনা সনাক্ত ৩ জন
  রক্সী খান মাগুরা প্রতিনিধি : মাগুরায় এক পুলিশ সদস্যসহ নতুন করোনা সনাক্ত ৩ জন। এ নিয়ে জেলায় মোট করোনা সনাক্ত ৮ জন।
  মাগুরা সিভিল সার্জন ডা: প্রদিপ কুমার সাহা জানান, আজ শুক্রবার মাগুরায় এক পুলিশ সদস্যসহ নতুন ৩ জন করোনা শনাক্ত হয়েছে। এরা হচ্ছে মাগুরা পুলিশ লাইন্স এক পুলিশ সদস্য ও পার্শ্ববর্তী কলেজপাড়ার এক ব্যাক্তি এবং মাগুরা শ্রীপুর উপজেলায় পূর্বে শনাক্ত ব্যাক্তির পরিবারের এক নারী সদস্য। তারা সবাই হোম আইসোলেশনে আছে।
  মাগুরার অতিরিক্ত পুলিশ সুপার তারিকুল ইসলাম জানান , করোনা সনাক্ত (২১) বছর বয়সী পুলিশ সদস্য বর্তমানে মাগুরা পুলিশ লাইন্স হোম আইসোলেশনে আছেন। তার পোষ্টিং খুলনাতে কিন্তু ডেপুটেশনে এসে মাগুরার শালিখা থানায় কর্মত ছিলেন। গত পরশু সেখানে কর্মরত অবস্থায় তার করোনা উপসর্গ দেখা দিলে ওই পুলিশ সদস্যসহ দুজনকে পুলিশ লাইন্স এ কোয়ারেন্টাইন এ রাখা হয় এবং তাদের নমুনা সংগ্রহ করে পরিক্ষার জন্য পাঠানো হয় । এর মধ্যে একজনের নমুনা পজিটিভ এসেছে। করোনা সনাক্ত পুলিশ সদস্যের বাড়ি কুষ্টিয়া জেলায়।
  স্থানীয় প্রশাসন সূত্রে জানা গেছে, মাগুরা সদরের অপর করোনা সনাক্ত (৫০) বছরের এক ব্যাক্তি। সে শহরের কলেজ পাড়ার বাসিন্দা। করোনা সনাক্ত রোগীর বাড়ির ও এলাকা লকডাউন করেছে প্রশাসন।
  এদিকে শ্রীপুর উপজেলা নির্বাহি অফিসার মোঃ ইয়াছিন কবির জানিয়েছেন, শ্রীপুরে (১৮) বছর বয়সী এক নারীর করোনা সনাক্ত হয়েছে । সে মাগুরা শ্রীপুর উপজেলায় পূর্বে শনাক্ত ব্যাক্তির পরিবারের এক নারী সদস্য এবং একজন স্বাস্থ্যকর্মীর মেয়ে। শ্রীপুর উপজেলা প্রশাসনের পক্ষ থেকে করোনা সনাক্ত রোগীর বাড়ির এলাকা লকডাউন করে রাখা হয়েছে।
  এ পর্যন্ত মাগুরা জেলায় করোনা রোগী শনাক্ত হলো ০৮জন। শ্রীপুরে ০৩জন, সদর উপজেলায় ০৩জন এবং শালিখা উপজেলায় ০২জন।
  মাগুরা জেলায় এর আগে যে ৫ জন আক্রান্ত হয়েছেন তারা হলো শালিখা থানা স্বাস্থ্য কমপ্লেক্সের একজন মেডিকেল টেকনোলজিস্ট ও একটি মসজিদের ঈমাম। বাকি তিনজন সদর উপজেলার মৃগীডাঙ্গা গ্রামের ও শ্রীপুর উপজেলার জোতশ্রীপুর ও বাকেরা গ্রামের। এদের সবাই আশুলিয়া ও নরসিংদী থেকে আসা পোশাককর্মী। তবে কোনো উপসর্গ ছাড়াই আক্রান্ত এই পাঁচ ব্যক্তিই শারীরিকভাবে সুস্থ আছেন এবং তারা হোম আইসোলেশনে আছেন।